Jeg er blevet fyret – og det er jeg faktisk meget taknemmelig for. Og nej, det er ikke, fordi rønnebærrene er sure.

Det er en kæmpestor lettelse, at jeg nu ikke skal arbejde med Sundhedsplatformen mere. Nogensinde! Aldrig mere. Et katastrofalt dårligt system, som mange ved, at jeg hader af et godt hjerte.

Jeg smækker med døren nu og drager glad til Region Midtjylland for at arbejde i MidtEPJ, et system, som er 5 til 10 gange bedre end Sundhedsplatformen – og som samtidig koster en tredjedel. Det samme system, som Region Syddanmark lige har været så fornuftig også at vælge! Et stort tillykke til Region Syd.